b'\n_START_ARTICLE_\nElephanta-\xc3\xb8ya\n_START_PARAGRAPH_\nElephanta-\xc3\xb8ya (ogs\xc3\xa5 kalt Gharapuri Island eller place of caves eller Pory Island) er en av mange \xc3\xb8yer i Mumbais havnebasseng \xc3\xb8st for Mumbai i India.\n_START_SECTION_\nTuristattraksjon og tilgjengelighet\n_START_PARAGRAPH_\nDenne \xc3\xb8ya er popul\xc3\xa6rt turistm\xc3\xa5l p\xc3\xa5 grunn av \xc3\xb8yas grotter og templer. Elephanta-hulene er sk\xc3\xa5ret ut av fjellet._NEWLINE_\xc3\x98ya er lett tilgjengelig med ferge fra Mumbai, om lag 10 km fra syd\xc3\xb8stkysten av byen. Ferger g\xc3\xa5r daglig fra Gateway of India,  og turen tar en time hver vei. F\xc3\xb8rste ferge kl 9 p\xc3\xa5 morgenen og siste kl. 2 p\xc3\xa5 ettermiddagen. Fra bryggen p\xc3\xa5 \xc3\xb8ya g\xc3\xa5r det en sti med trapper opp til de ber\xc3\xb8mte hulene. _NEWLINE_Det g\xc3\xa5r ogs\xc3\xa5 et lite smalsporet leket\xc3\xb8ystog fra bryggen og opp. (om lag  600 meter). Hele veien langs stien st\xc3\xa5r suvenirselgere som tilbyr suvenirer som halskjede\xc3\xb8r, ankelringer, bangel, n\xc3\xb8kkelringer ol. Det er ogs\xc3\xa5 en kiosk p\xc3\xa5 toppen som selger mat og drikke. Sm\xc3\xa5 apekatter leker omkring og vil ha sin del av maten.\n_START_SECTION_\nHistorie\n_START_PARAGRAPH_\n\xc3\x98ya er kjent fra gamle tider som Gharapuri, det kan ha bodd folk der s\xc3\xa5 tidlig son det 2. hundre\xc3\xa5r f.Kr. Navnet  Elephanta island (i.e. "ilha do Elefante") ble f\xc3\xb8rst sett p\xc3\xa5 1500-tallet av portugisiske oppdagere etter at de s\xc3\xa5 en stor basalt skulptur av en elefant n\xc3\xa6r inngangen til en hule. De hadde bestemt seg for \xc3\xa5 ta den hjem til Portugal, men m\xc3\xa5tte oppgi  tanken da de mistet den p\xc3\xa5 sj\xc3\xb8en fordi de ikke hadde sterke nok kjettinger. Senere ble skulpturen berget av britiske kolonister og flyttet til Victoria and Albert Museum (n\xc3\xa5 Dr. Bhau Daji Lad Museum) i Mumbai. Denne \xc3\xb8ya var en gang hovedstad i et mektig lokalt konged\xc3\xb8mme._NEWLINE_I et manuskript  skrevet av Leonardo da Vinci (n\xc3\xa5 i Frankrikes nasjonalbibliotek) er det en anf\xc3\xb8rsel  "Map of Elephanta hvor skredderen Antonello har v\xc3\xa6rt." Det er ikke klart hvor denne florentiner-skredderen Antonello kan ha v\xc3\xa6rt,\n_START_SECTION_\nOmr\xc3\xa5det\n_START_PARAGRAPH_\n\xc3\x98ya har et areal p\xc3\xa5 16\xc2\xa0km\xc2\xb2 og ligger p\xc3\xa5 18,95"N. 72,93"\xc3\x98. Omr\xc3\xa5det ligger i Raigarhdistriktet i Maharashtra\n_START_SECTION_\nSkogbruk\n_START_PARAGRAPH_\n\xc3\x98ya er tett bevokst  med skog, palmer, mango- og tamarindtr\xc3\xa6r.\n_START_SECTION_\nInnbyggere\n_START_PARAGRAPH_\nElephantia har om lag 1 200 innbyggere som vesentlig dyrker ris, fisker og reparerer b\xc3\xa5ter. P\xc3\xa5 toppen av \xc3\xb8ye finnes to engelske kanoner fra kolonitiden. Ganske nylig er det blitt bygget en dam for \xc3\xa5 samle opp regnvann, men den ligger p\xc3\xa5 privat omr\xc3\xa5de og er ikke tilgjengelig for turister._NEWLINE_Det er tre landsbyer p\xc3\xa5 \xc3\xb8ya: Shentbandar, Morabandar, og Rajbandar som er hovedstaden. Hulene kan sees i Shentbandar.  Morabandar har tett skog. Det er ikke anledning til \xc3\xa5 bli p\xc3\xa5 \xc3\xb8ya over natten. F\xc3\xb8rste ferge som returnerer  kl.12:30 pm, og siste 5,30 pm.'